**cimerH É V Í Z I P O L G Á R M E S T E R I H I V A T A L**

8380 Hévíz, Kossuth Lajos u.1.

**K I V O N A T**

**Hévíz Város Önkormányzat Polgármesterének**

**66/2020. (IV. 8.) határozata**

Hévíz Város Önkormányzat Polgármestereként a 40/2020. (III.11.) Korm. rendelettel kihirdetett veszélyhelyzetre tekintettel a katasztrófavédelemről szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében a következő döntést hozom:

1. A „Szabó Lőrinc utca északi részének vízi- közművesítése” című projekt keretében, az előterjesztés szerinti pótmunkák elvégzését elrendelem, a 2. számú vállalkozási szerződés módosítását jóváhagyom, megkötöm.
2. A vállalkozói szerződés, befejezési határidejének módosítását elfogadom azzal, hogy a veszélyhelyzet megszűnését követő 60. napra módosul, valamint a pótmunkák költsége nettó 10.593.082 Ft + fordított Áfa bruttó 13.453.214, -Ftlegyen. Ezzel a kivitelezés vállalási ára: alapár nettó 22.681.038, -Ft + pótmunka nettó 10.593.082 Ft, összesen nettó 33.274.120, -Forintra módosul.
3. A 2. számú szerződés módosítás alapján lehetőséget biztositok a kivitelező vállalkozó részére további két részszámla benyújtására. A soron következő 2. sz. rész-számla az eddig elvégzett és a műszaki ellenőr által leigazolt munkák nettó költségét tartalmazza, majd a pótmunkák szerinti anyagok leszállítását követően, a műszaki ellenőr leigazolásával, a 3. sz. rész-számla nettó 4.500.000, -Ft lehet.
4. A beruházáshoz szükséges bruttó 13.453.214,-Ftpótmunka többletköltséget, plusz bruttó 1.219.200, -Ft tervezői díjat, valamint bruttó 551.114, -Ft műszaki ellenőri díjat a Hévíz Város Önkormányzat 2020. évi költségvetéséről szóló 5/2020. (II.12.) önkormányzati rendelet 1/9 melléklet felhalmozási tartalék terhére biztosítom.
5. A döntés az előterjesztésben megfogalmazottak alapján, a 2-3-4. pont szerint bruttó 15.223.528, -Ft többletköltséget jelent a beruházás teljes költségét tekintve, ahol a műszaki ellenőri szerződés költségét, a prognosztizált határidővel, további nettó 433.948 Ft + Áfa, ami bruttó 551.114, - Ft- al kell megemelni.

Felelős: Olt István osztályvezető

Határidő: 2020. április 10.

Hévíz, 2020. április 8.

|  |  |
| --- | --- |
|  | (Papp Gábor) sk.  polgármester |

Hévíz, 2020. április 8.

A másolat hiteléül: Lajkó Erzsébet